১৯৭২ সালে কনজ্যুমারস সাপ্লাইয়ার্স করপোরেশন ‘কসকর’ এ চাকরি পেয়েছিলেন পত্রিকায় বিজ্ঞাপন দেখে আবেদন করার পর। ১৯৮৩ সালে স্বেচ্ছায় অবসরে আসেন। নকলায় ১৯৯১ সালে কচিকাঁচা বিদ্যাপীঠ প্রতিষ্ঠা করেন। মুক্তিযোদ্ধাদের কল্যাণে নকলা-নালিতাবাড়ী সড়কের পাশে গড়েরগাঁও এলাকায় মুক্তিযোদ্ধা উইভিং ফ্যাক্টরির পরিত্যক্ত স্থানে ১৯৯৩ সালে ‘মুক্তিযোদ্ধা স্মৃতি বিদ্যানিকেতন’ নামে স্কুল প্রতিষ্ঠা করেন। তিনি ছিলেন প্রতিষ্ঠাতা প্রধান শিক্ষক, ১৯৯৯ সালে জেলার সবচেয়ে ভালো ফলাফলের জন্য সেরা শিক্ষক নির্বাচিত হন। ২০০৭ সালে সেই স্কুল থেকে বিদায় নেওয়ার পর এখন কাটছে পুরো অবসর সময়। নতুন প্রজন্মকে মুক্তিযুদ্ধের সঠিক ইতিহাস জেনে নিজেদের গড়ে তোলার আহ্বান জানিয়েছেন এই বীর সেনানী। তিনি ক্ষোভ ব্যক্ত করে বলেন, সরকার মুক্তিযোদ্ধাদের নানা সুযোগ-সুবিধা দিচ্ছে, আর এই লোভে অনেকে ভুয়া মুক্তিযোদ্ধা হতে চাইছে। বিষয়টি লজ্জার। মুক্তিযুদ্ধের ইতিহাসেরও বিকৃতি ঘটছে।